El programa d'oci per a adolescents Lluna Plena torna als 80 amb ‘Viatge al passat’
07 de març 2019

La regidoria de Joventut ha organitzat, en col·laboració amb els Corresponsals dels IES de Sagunt, el programa d'oci per a adolescents Lluna Plena d'este cap de setmana. Dissabte que ve 9 de març, de 18.00 a 21.00 hores, el Casal Jove del Port de Sagunt acollirà una nova edició de Lluna Plena basada en els anys 80 i davall el lema ‘Viatge al passat’.

La temàtica d'esta Lluna Plena arriba a petició dels i les pròpies Corresponsals, el grup de participació del Casal Jove format per adolescents. Per este motiu, este dissabte es podrà gaudir de tornejos de videojocs retro amb màquines _arcade_ típiques dels recreatius dels anys 80, tornejos de jocs tradicionals dels 80, com a boles, trompa o carreres de xapes. A més els i les més jòvens podran participar en tallers de xapes, de perruqueria dels huitanta i de decoració de llibretes i _lettering_.

Juntament amb les activitats anunciades anteriorment, també s'inclou una exhibició de cubs _rubik_, un circuit gegant de cotxes teledirigits i, per descomptat, karaoke i concurs de ball amb cançons de la dècada dels 80. Tot això per a gaudir d'una nova jornada d'oci alternatiu i públic.

![](/media/hs3f2jbw/88_cartell_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-per-a-adolescents-lluna-plena-torna-als-80-amb-viatge-al-passat/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-per-a-adolescents-lluna-plena-torna-als-80-amb-viatge-al-passat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-per-a-adolescents-lluna-plena-torna-als-80-amb-viatge-al-passat/ "Linked In")
*   [](mailto:?body=https://aytosagunto.es/va/actualitat/el-programa-d-oci-per-a-adolescents-lluna-plena-torna-als-80-amb-viatge-al-passat/)